Na temelju članka 163. Statuta Osnovne škole Žuti brijeg, a u vezi sa člankom 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine, broj 95/19) ravnatelj škole donosi

**PROCEDURU STJECANJA, RASPOLAGANJA I UPRAVLJANJA NEKRETNINAMA**

**Članak 1.**

Ovom Procedurom propisuje se način i postupak stjecanja, raspolaganja i upravljanja nekretninama u vlasništvu Škole.

**Članak 2.**

Stjecanje, raspolaganje i upravljanje nekretninama u vlasništvu Škole određuje se kako slijedi:

Imovinu Škole čine nekretnine, pokretnine, potraživanja i novac.

Škola je javna ustanova koja obavlja osnovno obrazovanje.

Škola je pravna osoba upisana u sudski registar kod Trgovačkog suda u Zagrebu.

**Članak 3.**

Osnivač Škole je Grad Zagreb, Zagreb, Trg Stjepana Radića 1 (u daljnjem tekstu: Osnivač).

**Članak 4.**

Škola može promijeniti naziv i sjedište odlukom Osnivača.

**Članak 5.**

Školom upravlja Školski odbor.

Školski odbor vezano za stjecanje, raspolaganje i upravljanje nekretninama uz suglasnost Osnivača odlučuje:

* o stjecanju,opterećivanju ili otuđivanju nekretnina;
* o stjecanju,opterećivanju ili otuđivanju pokretne imovine pojedinačna vrijednost koje prelazi 70.000,00 kuna bez PDV-a;
* o ulaganjima, investicijskim radovima i nabavi opreme te nabavi osnovnih sredstava i ostale pokretne imovine pojedinačna vrijednost koja prelazi 70.000,00 kuna bez PDVa;
* o davanju i uzimanju u zakup objekata i prostora, ili mijenjanju namjene objekata i prostora;

Školski odbor vezano za stjecanje, raspolaganje i upravljanje nekretninama samostalno odlučuje:

- o ulaganjima, investicijskim radovima i nabavi opreme te nabavi osnovnih sredstava i ostale pokretne imovine pojedinačna vrijednost koje je od 20.000,00 do 70.000,00 kuna bez PDVa;

- o opterećivanju ili otuđivanju pokretne imovine Škole vrijednost koje je od 20.000,00 do 70.000,00 kuna bez PDV-a;

**Članak 6.**

Ravnatelj škole sklapa samostalno pravne poslove o stjecanju, opterećivanju ili otuđivanju pokretne imovine te o investicijskim radovima do 20.000,00 kuna bez PDV-a, a preko 20.000,00 kuna bez PDV-a prema prethodnoj odluci Školskog odbora, odnosno suglasnosti Osnivača.

**Članak 7.**

Ova Procedura stupa na snagu danom donošenja i objavom na oglasnoj ploči Škole dana 15. listopada 2019. godine.

KLASA: 602-02/19-02/13

URBROJ: 251-142-01-19-1

Zagreb, 15. listopada 2019.

Ravnatelj škole

Veljko Kordić